เวทีทอง
ประวัติ

รายการเวทีทองออกอากาศครั้งแรกเมื่อวันเสาร์ที่ 14 ตุลาคม 2532 โดยรูปแบบรายการเวทีทองในยุคแรก (14 ตุลาคม 2532 - 25 สิงหาคม 2533) เป็นการเปิดโอกาสให้นักแสดงอาชีพ,ดารา,ผู้เข้าแข่งขันทางบ้านที่มีความสามารถมาแสดงอะไรก็ได้บนเวที หต่อมาในวันที่ 1 กันยายน พ.ศ. 2533 ได้ปรับรูปแบบรายการเป็นรายการเกมโชว์เกี่ยวกับภาษาซึ่งมีผู้เข้าแข่งขันทั้งหมด 3 คน โดยได้เปลี่ยนพิธีกรจาก ปัญญา นิรันดร์กุล เป็น ซูโม่เจี๊ยบ-วัชระ ปานเอี่ยม และผู้เข้าแข่งขันกลุ่มแรกในยุคเกมโชว์ได้แก่ ดิเรก อมาตยกุล , มยุรา ธนะบุตร และ จุ๋มจิ๋ม เข็มเล็ก ซึ่งรายการมีการปรับเปลี่ยนรูปแบบรายการอยู่หลายครั้ง[ต้องการอ้างอิง] โดยมีการเปลี่ยนชื่อรายการด้วย ดังนี้
| ชื่อ | ช่วงปี | ระยะเวลาของชื่อรายการ | ออกอากาศ | หมายเหตุ |
| --- | --- | --- | --- | --- |
| เวทีทอง | 14 ตุลาคม 2532 - 28 พฤษภาคม 2537 | 4 ปี 7 เดือน 14 วัน | ช่อง 7 | ตั้งแต่ปี 2545 ได้เปลี่ยนชื่อรายการกลับมาเป็น "เวทีทอง" จนถึงปี 2547 และใช้อีกครั้งตั้งแต่ปี 2548 - ปี 2550 และกลับมาใช้ชื่อเดิมอีกครั้งตั้งแต่ปี 2562 จนถึงปี 2565 |
| เวทีทอง | 4 พฤษภาคม 2545 - 31 มกราคม 2547 | 2 ปี 8 เดือน 27 วัน | ช่อง 5 | ตั้งแต่ปี 2545 ได้เปลี่ยนชื่อรายการกลับมาเป็น "เวทีทอง" จนถึงปี 2547 และใช้อีกครั้งตั้งแต่ปี 2548 - ปี 2550 และกลับมาใช้ชื่อเดิมอีกครั้งตั้งแต่ปี 2562 จนถึงปี 2565 |
| เวทีทอง | 20 สิงหาคม 2548 - 13 มกราคม 2550 | 1 ปี 4 เดือน 24 วัน | ช่อง 5 | ตั้งแต่ปี 2545 ได้เปลี่ยนชื่อรายการกลับมาเป็น "เวทีทอง" จนถึงปี 2547 และใช้อีกครั้งตั้งแต่ปี 2548 - ปี 2550 และกลับมาใช้ชื่อเดิมอีกครั้งตั้งแต่ปี 2562 จนถึงปี 2565 |
| เวทีทอง | 1 กันยายน 2562 - 13 กุมภาพันธ์ 2565 | 2 ปี 5 เดือน 12 วัน | ช่องเวิร์คพอยท์ | ตั้งแต่ปี 2545 ได้เปลี่ยนชื่อรายการกลับมาเป็น "เวทีทอง" จนถึงปี 2547 และใช้อีกครั้งตั้งแต่ปี 2548 - ปี 2550 และกลับมาใช้ชื่อเดิมอีกครั้งตั้งแต่ปี 2562 จนถึงปี 2565 |
| เวทีทอง เนเวอร์ดาย (NEVER DIE) | 4 มิถุนายน 2537 - 30 พฤษภาคม 2541 |  | ช่อง 7 |  |
| เวทีทอง เนเวอร์ดาย (NEVER DIE) | 4 มิถุนายน 2537 - 30 พฤษภาคม 2541 |  | ช่อง 3 |  |
| เวทีทอง เมจิก (MAGIC) | 6 มิถุนายน 2541 - 27 เมษายน 2545 |  | ช่อง 3 |  |
| เวทีทอง เมจิก (MAGIC) | 6 มิถุนายน 2541 - 27 เมษายน 2545 |  | ช่อง 5 |  |
| เวทีทอง ซิกส์ทีน (16TH) | 7 กุมภาพันธ์ 2547 - 13 สิงหาคม 2548 | 1 ปี 6 เดือน 6 วัน | ช่อง 5 |  |
| เวทีทอง เวทีเธอ | 10 มกราคม 2559 - 25 สิงหาคม 2562 | 3 ปี 7 เดือน 15 วัน | ช่องเวิร์คพอยท์ | รายการ "เวทีทอง" กลับมาอีกครั้งในรูปแบบใหม่ในชื่อ "เวทีทอง เวทีเธอ" หลังจากที่ห่างหายไปถึง 8 ปี 11 เดือน 28 วัน |
ภายหลังจากยุคเวทีทองในยุคที่ กิ๊ก-เกียรติ กิจเจริญ และ หม่ำ จ๊กมก-เพ็ชรทาย วงษ์คำเหลา เป็นพิธีกรผ่านพ้นไปแล้ว เวทีทองในยุค แอนดี้ เขมพิมุก และ DJภูมิ-ภูมิใจ ตั้งสง่า นั้น กระแสความนิยมเริ่มลดลง แม้ว่าในช่วงซิกซ์ทีนจะยังคงได้รับความนิยมอยู่ก็ตาม ทั้งนี้ ด้วยองค์ประกอบหลายๆ ด้าน ตลอดจนกระแสของรายการเกมโชว์ที่เปลี่ยนแปลงไปจากเดิมส่งผลทำให้รายการเวทีทอง ได้รับผลกระทบอย่างมาก โดยเฉพาะอย่างยิ่งการถูกย้ายเวลามาอยู่ในวันเสาร์ เวลา 22.00 น.[ต้องการอ้างอิง]
ในปี 2559 ช่องเวิร์คพอยท์ได้ผลิตรายการใหม่เพิ่มอีกหลายรายการ รวมทั้งการนำรายการเวทีทองกลับมาทำใหม่ในชื่อ "เวทีทอง เวทีเธอ" ออกอากาศครั้งแรกเมื่อวันที่ 10 มกราคม 2559 โดยมีพิธีกรคู่ใหม่ คือ เสนาหอย-เกียรติศักดิ์ อุดมนาค และ แจ๊ส ชวนชื่น-ผดุง ทรงแสง ก่อนที่จะเปลี่ยนพิธีกรอีกครั้งจากเสนาหอยเป็น อุล-ภาคภูมิ จงมั่นวัฒนา ตั้งแต่วันที่ 14 กรกฎาคม จนถึงวันที่ 25 สิงหาคม 2562 และเปลี่ยนชื่อรายการกลับมาเป็น "เวทีทอง" อีกครั้ง ตั้งแต่วันที่ 1 กันยายน 2562 จนถึงวันที่ 13 กุมภาพันธ์ 2565